Mārupes novadā

12.04.2021 Nr.01-8/485

Uz 18.03.2021. Nr.b/n

Ingai Rancānei

E-pasts: [ingarancane77@gmail.com](mailto:ingarancane77@gmail.com)

**Par atļauju grants ieguves karjeram**

Valsts aģentūra „Civilās aviācijas aģentūra” (turpmāk - Civilās aviācijas aģentūra) 2021.gada 23.martā saņēma Jūsu iesniegumu, ar kuru saskaņā ar likuma „Par aviāciju” 41.panta pirmās daļas prasībām tiek lūgta atļauja grants ieguves karjeru ierīkošanai Engures novada Smārdes pagasta “Jaunjurģeļos”, zemes vienībās Nr. 9082 012 0016 (6,5 ha) un 9082 012 0069 (5,4 ha).

Civilas aviācijas aģentūras Lidlauku standartu un drošības daļa iesniegumu izskata saskaņā ar likuma „Par aviāciju” 41.panta, Ministru kabineta 2015.gada 10.marta noteikumu Nr.120 “Kārtība, kādā pieprasa un saņem Civilās aviācijas aģentūras atļauju būvēt, ierīkot un izvietot gaisa kuģu lidojumu drošumam potenciāli bīstamus objektus un veic gaisa kuģu lidojumiem bīstamu objektu uzskaiti” (turpmāk – noteikumi Nr.120) un 1944.gada 7.decembra Konvencijas par starptautisko civilo aviāciju 14.pielikuma prasībām.

Izvērtējot iesniegumam pievienotos dokumentus, Civilās aviācijas aģentūras Lidlauku standartu un drošības daļa konstatēja, ka gaisa kuģu lidojumiem potenciāli bīstamu objektu plānots ierīkot 450 metru attālumā no lidlauka „Jurmala Airport” skrejceļa, kas saskaņā ar likuma „Par aviāciju” 41.panta pirmās daļas 5) punkta prasībām atradīsies gaisa kuģu pacelšanās un nosēšanās sektorā un kas saskaņā ar minētā panta pirmās daļas 8) punkta prasībām atradīsies 15 kilometru rādiusā no lidlauka kontrolpunkta un var veicināt putnu masveidīgu pulcēšanos vai citu aktivitāti, kas var kaitēt gaisa kuģu lidojumu drošumam, kā arī plānotais objekts atradīsies civilās aviācijas drošībai paredzēto navigācijas tehnisko līdzekļu ekspluatācijas aizsargjoslās.

Novērtējot plānotā objekta ietekmi uz gaisa kuģu lidojumu drošumu saskaņā ar noteikumu Nr.120 prasībām, Civilās aviācijas aģentūras Lidlauku standartu un drošības daļa **atļauj ierīkot grants ieguves karjeras Engures novada Smārdes pagasta “Jaunjurģeļos”, zemes vienībās Nr. 9082 012 0016 (6,5 ha) un 9082 012 0069 (5,4 ha), ar sekojošiem noteikumiem:**

1. Objektu (derīgo izrakteņu ieguves tehnikas, transporta līdzekļu, krāvumu u.c.) augstums karjeras jeb atradnes robežās nedrīkst pārsniegt 8 metrus virs zemes līmeņa (70 metrus virs jūras līmeņa).
2. Karjeras ierīkošanas un izstrādes rezultātā nav pieļaujama ūdenstilpnes vai dīķa izveidošana, lai neveicinātu putnu masveidīgu pulcēšanos vai citu to aktivitāti tiešā gaisa kuģu pacelšanās vai nolaišanās tuvumā.
3. Pirms darbu veikšanas aeronavigācijas iekārtu (VOR/DME) ekspluatācijas aizsargjoslās ir jāsaņem saskaņojums no iekārtu īpašnieka vai valdītāja VAS “Latvijas gaisa satiksme” atbilstoši Aizsargjoslu likuma un Ministru kabineta 2012. gada 19. jūnija noteikumu Nr.415 “Noteikumi par ekspluatācijas aizsargjoslu noteikšanas metodiku ap civilās aviācijas drošībai paredzētajiem navigācijas tehniskajiem līdzekļiem” 14. punkta prasībām.

Atļauja ir derīga četrus gadus no tās izsniegšanas dienas.

Daļas vadītājs R.Bisenieks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Bisenieks, 60001671